open-index/open-wikipedia-markdown huggingface dataset:
Ειδησεογραφία

Η **ειδησεογραφία** είναι τομέας της δημοσιογραφίας και αφορά τη συλλογή, επεξεργασία και μετάδοση των ειδήσεων. Το σύνολο των ειδήσεων που αναγράφονται στις εφημερίδες ή τα περιοδικά ή που μεταδίδονται από το ραδιόφωνο, την τηλεόραση και το διαδίκτυο, αποτελούν παράγωγα αυτής.

Η ειδησεογραφία περιγράφει και μεταφέρει γεγονότα και πληροφορίες που προκύπτουν από την πραγματική, καθημερινή ζωή, όπως πολιτικές, οικονομικές, αθλητικές, πολιτιστικές, καλλιτεχνικές, θρησκευτικές. Ζούμε στην εποχή της πληροφορίας. Κάθε είδηση είναι μια πληροφορία και, πληροφορία είναι κάθε στοιχείο που περιγράφει γνώση για κάτι. Υπάρχουν πληροφορίες που έχουν ενδιαφέρον σε προσωπικό ή ιδιωτικό επίπεδο και άλλες που ενδιαφέρουν το σύνολο μιας κοινωνίας ή ακόμα και ολόκληρης της ανθρωπότητας. Οι δεύτερες είναι συνήθως αυτές που είναι και επίκαιρες, δηλαδή απασχολούν σε δεδομένη χρονική στιγμή τα μέσα μαζικής ενημέρωσης (ΜΜΕ). Ο τρόπος να φτάσει αυτή η πληροφορία, η επίκαιρη πληροφορία σε κάθε ενδιαφερόμενο πολίτη είναι η ειδησεογραφία, μέσω της οποίας γίνεται η συλλογή των ειδήσεων, η επεξεργασία τους και η μετάδοσή τους μέσω των ΜΜΕ. Η είδηση αφορά και απευθύνεται σε ανθρώπους όλων των κοινωνικοοικονομικών στρωμάτων και ηλικιών, ανεξαρτήτως επιπέδου μόρφωσης και ακαδημαϊκής εκπαίδευσης.

## Ειδησεογραφία και αντικειμενικότητα
Όπως η ειδησεογραφία καλείται να μεταφέρει την είδηση με τρόπο κατανοητό για όλους, τον ίδιο σεβασμό επιβάλλεται να επιδεικνύει όσον αφορά και στην ορθή μεταφορά της είδησης. Μια είδηση είναι πάντοτε κάτι συγκεκριμένο, απτό, αληθινό. Η διάδοση και μετάδοσή της οφείλει να γίνεται στο σωστό ή αλλιώς άμεσο χρόνο και με το σωστό ή αλλιώς αντικειμενικό τρόπο, ώστε να παραμείνει αναλλοίωτη η ουσία της και να μην μετατραπεί σε παραπληροφόρηση, παραποιημένη είδηση ή προπαγάνδα. Το δεύτερο είναι πιθανό να συμβεί είτε λόγω ελλιπούς, μονομερούς έρευνας και παρουσίασης των γεγονότων, είτε λόγω διαστρέβλωσής τους, ανεξάρτητα αν αυτό οφείλεται σε εκ παραδρομής λάθος ή σε σκοπιμότητα.

## Πηγές
* Η επιστημονική δημοσιογραφία στο μικροσκόπιο, Το Βήμα Online, 12/07/2009
* Ένωση Δημοσιογράφων 

Κατηγορία:Δημοσιογραφία
Εικόνα

**Εικόνα** είναι η αποτύπωση, η απομνημόνευση, της εμφάνισης ενός ή περισσότερων αντικειμένων ή προσώπων ή περιοχών. Η αποτύπωση αυτή μπορεί να γίνεται σε μέσο όπως το χαρτί, το ύφασμα, το πλαστικό, το τεχνικό έργο, ο βράχος, μάρμαρο κ.α., στη μνήμη και την οθόνη του υπολογιστή ή μιας φωτογραφικής μηχανής, στο ανθρώπινο μυαλό κλπ. Η εικόνα περιέχει συνήθως πληροφορία δύο ή τριών διαστάσεων και η «κινούμενη» εικόνα (βίντεο) έχει την έννοια της απεικόνισης με σειρές εικόνων στον χρόνο του θέματος που αποτυπώνεται.

Ως λέξη, η εικόνα χρησιμοποιείται επίσης για κάθε δύο διαστάσεων σχήμα, όπως ένα χάρτη, ένα διάγραμμα, ένα γράφημα πίτας, ή ένα έργο ζωγραφικής.

Μια φευγαλέα εικόνα συγκρατείται για μικρό χρονικό διάστημα. Τέτοια μπορεί να είναι αντανάκλασή μας που βλέπουμε σε έναν καθρέφτη ή μια σκηνή (καρέ) που εμφανίζεται σε μια ταινία. Μια σταθερή εικόνα, όπως μια φωτογραφία τυπωμένη σε χαρτί, έχει απομνημονευτεί για περισσότερο χρόνο. Εικόνα μπορεί να είναι μια αγιογραφία.

Μια εικόνα μπορεί να μορφώνεται στο μυαλό κάποιου από τη φαντασία του ή να ανασύρεται εύκολα από τη μνήμη του.

## Εξωτερικοί σύνδεσμοι
* 
* 

Κατηγορία:Φωτογραφία
Ν.Ο. Ρεθύμνου

Ο **Ναυτικός Όμιλος Ρεθύμνου** είναι αθλητικός σύλλογος με προσανατολισμό στα υδάτινα σπορ, με έδρα το Ρέθυμνο της Κρήτης. Ιδρύθηκε το 1963 ως φίλαθλο σωματείο με σκοπό την ανάπτυξη των σωματικών και ψυχικών δυνάμεων και δεξιοτήτων των μελών του, με κύριο μέσο τα θαλάσσια αγωνίσματα. Σήμερα ο Ν.Ο. Ρεθύμνου διαθέτει τμήματα κολύμβησης και υδατοσφαίρισης.

## Υδατοσφαίριση γυναικών
Ο **ΝΟ Ρεθύμνου** στο πρωτάθλημα 2015-16 συμμετέχει στον μικρό τελικό διεκδικώντας την 3η θέση. Επιπλέον, το 2024 κατέλαβε το Πανελλήνιο πρωτάθλημα Α2 κατηγορίας με αποτέλεσμα την άνοδό του στην Α1 Εθνική κατηγορία υδατοσφαίρισης γυναικών. 

## Παραπομπές


## Εξωτερικοί σύνδεσμοι
*Ναυτικός Όμιλος Ρεθύμνου 



*
Ναυτικος Ομιλος
Κατηγορία:Ιδρύσεις αθλητικών συλλόγων το 1963
Κατηγορία:Ελληνικοί σύλλογοι υδατοσφαίρισης
Κατηγορία:Ελληνικοί σύλλογοι κολύμβησης
Κατηγορία:Ελληνικοί ναυτικοί όμιλοι
Ροδινά Ηλείας

Τα **Ροδινά** είναι χωριό της Ηλείας. Αποτελεί δημοτικό διαμέρισμα του Δήμου Ζαχάρως. Βρίσκεται 44 χιλιόμετρα νοτιοανατολικά του Πύργου, στις δυτικές υπώρειες του Όρους Μίνθη, σε υψόμετρο 360 μέτρα. Ο πληθυσμός του είναι 176 κάτοικοι. Το παλαιότερο όνομα του οικισμού ήταν Γολέμη .

Τα Ροδινά είναι επίσης η πατρίδα του γνωστού ράπερ *Ο Μικρός Νικόλας* (Νίκος Αλεξανδρόπουλος)

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ζαχάρως
Τούσιας Μπότσαρης (νεότερος)

Ο **Αθανάσιος Τούσιας Μπότσαρης ο νεότερος**, (1792-1827), ήταν γιος του Τούσια Μπότσαρη και εγγονός του Γιώργη Μπότσαρη, της σπουδαίας Σουλιώτικης φάρας των Μποτσαραίων.

## Βιογραφία
Ο Τούσιας ο νεότερος γεννήθηκε στο Σούλι το 1792 δύο μήνες μετά τον θάνατο του πατέρα του στη μνήμη του οποίου και έλαβε το ίδιο όνομα. Υπήρξε ένας από τους ανδρειότερους Σουλιώτες και διακρίθηκε σε όλες τις περιπτώσεις εμπλοκής των Σουλιωτών.
 
Όταν πλέον είχε ανδρωθεί ήταν υπαρχηγός του σώματος των Σουλιωτών που διοικούσε ο ξάδελφός του Μάρκος Μπότσαρης. Μαζί μ' εκείνον πολέμησε τόσο στην άμυνα του Σουλίου όσο και στη Δυτική Ελλάδα καθώς και στο Καρπενήσι. 

Επίσης έλαβε μέρος στη πολιορκία του Μεσολογγίου όπου και διέπρεψε στις από των εκεί επάλξεων μάχες. Αργότερα ακολούθησε τον Γεώργιο Καραϊσκάκη στο Ναύπλιο και από εκεί στην εκστρατεία του στην Αττική όπου τελικά και έπεσε μαχόμενος στο Φάληρο στις 22 Απριλίου του 1827.

Υπήρξε δε τόσος μεγάλος ο θαυμασμός του στρατηγού Ρίτσαρντ Τσωρτς και του ναυάρχου λόρδου Τόμας Κόχραν προς τον Σουλιώτη αυτόν ήρωα, ώστε διέταξαν και ετάφη στη Σαλαμίνα με τιμές δίπλα στη σορό του Καραϊσκάκη.

## Πηγές
*«Μεγάλη Ελληνική Εγκυκλοπαίδεια» τομ. ΙΖ΄, σελ. 716.

Κατηγορία:Αγωνιστές του 1821
Τουσιας
Δημήτριος Μπότσαρης (του Μάρκου)

*Δείτε επίσης [[Δημήτριος Μπότσαρης]] για άλλα πρόσωπα με το ίδιο όνομα*
Ο **Δημήτριος Μπότσαρης** (1814−1871), ήταν στρατιωτικός και πολιτικός, δυο φορές υπουργός Στρατιωτικών, γιος του θρυλικού Μάρκου Μπότσαρη και εγγονός του Κίτσου Μπότσαρη, της σπουδαίας Σουλιώτικης φάρας των Μποτσαραίων.

## Βιογραφία
Γεννήθηκε στη Κέρκυρα το 1814 και πέθανε στην Αθήνα το 1871. Με υποτροφία του Βασιλιά της Βαυαρίας Λουδοβίκου Α΄, ο Δημήτριος Μπότσαρης στάλθηκε το 1827 στο Μόναχο για να σπουδάσει στην εκεί Στρατιωτική Σχολή.  Όταν επανήλθε κατατάχθηκε στον ελληνικό στρατό και προάχθηκε μέχρι το βαθμό του συνταγματάρχη.

Ο Δημήτριος Μπότσαρης διετέλεσε επίσης δύο φορές Υπουργός των Στρατιωτικών, το 1859 (Κυβέρνηση Αθανασίου Μιαούλη) και αργότερα επί Βασιλείας Γεωργίου του Α΄ κατά τη διετία 1866 – 1867 (Κυβέρνηση Αλέξανδρου Κουμουνδούρου Μαρτίου 1866). Στον Δημήτριο Μπότσαρη οφείλεται η οργάνωση του Μετοχικού Ταμείου Στρατού που ιδρύθηκε το 1853 ως «Ταμείο Χηρών και Ορφανών της μάχιμης γραμμής», στο οποίο περιελήφθη και η Ελληνική Χωροφυλακή, καθώς και του Στρατιωτικού Αρτοποιείου που αποτέλεσε την απαρχή της δημιουργίας Διοικητικής μέριμνας του ελληνικού στρατού.

## Παραπομπές


## Πηγές
* *Μεγάλη Ελληνική Εγκυκλοπαίδεια*, τόμ.ΙΖ΄, σελ.716.

Δημήτριος Μπότσαρης (του Μάρκου)
Μπότσαρης Δημήτριος (του Μάρκου)
Μπότσαρης Δημήτριος (του Μάρκου)
Κατηγορία:Αρβανίτες
Χαϊνί Ζορμπαλίκ

Με την τουρκική ονομασία **Χαϊνί Ζορμπαλίκ**, που σημαίνει "κακόπιστη αποστασία" χαρακτηρίστηκε εξαρχής στα επίσημα έγγραφα της Οθωμανικής Αυτοκρατορίας η Ελληνική Επανάσταση του 1821.

Με αυτή δε την ονομασία συνεχίζεται ν΄ αναφέρεται και σε πολλά σύγχρονα τουρκικά βιβλία ιστορίας η περίοδος εκείνη καθώς και με άλλους χαρακτηρισμούς, όπως: "Ανταρσία των Ραγιάδων" και "Απιστία κατά του ενδόξου Ισλαμισμού" εξ ου και ο τότε συνήθης χαρακτηρισμός των Ελλήνων εκ μέρους των Τούρκων ως άπιστοι που αφορά όχι τόσο προς το θρήσκευμα, που ήταν δεδομένο, όσο περισσότερο στην ανυπακοή προς την Υψηλή Πύλη.

Άξιο προσοχής είναι ότι ο χαρακτηρισμός "Χαϊνί Ζορμπαλίκ" δόθηκε σε αντίθεση με προγενέστερες επαναστάσεις των Ελλήνων, όπως εκείνη του Μοριά και της Δυτικής Ελλάδας, του 1769, που είχαν ονομαστεί "Χαρμπεντέ", ή εκείνη της Σμύρνης του 1798 που είχε χαρακτηριστεί με τη φράγκικη ονομασία "Ρεμπελιό".

## Πηγές
* "Μεγάλη Ελληνική Εγκυκλοπαίδεια" τομ. Α', σελ.66

Κατηγορία:Ελληνική Επανάσταση του 1821
Κατηγορία:Ιστορία της Οθωμανικής Αυτοκρατορίας
Nintendo DSi

Το **Nintendo DSi** (ιαπωνικά: ニンテンドーDSi, Χέπμπορν: Nintendō Dī Esu Ai) είναι φορητή κονσόλα βιντεοπαιχνιδιών που δημιουργήθηκε από τη Nintendo. Κυκλοφόρησε στην Ιαπωνία στη 1 Νοεμβρίου του 2008 και η παγκόσμια διανομή ξεκίνησε τον Απρίλιο του 2009. Θεωρείται ο «αντίπαλος» του PSP.

Περιέχει δυο κάμερες VGA 0.3 megapixel και παίζει παιχνίδια του Nintendo DS. Υποστηρίζει αρχεία MP4, 3GP, M4A για αναπαραγωγή ήχων και ενσωματωμένο μικρόφωνο για εγγραφή μέχρι και 10-16 δευτερόλεπτων αρχείων ήχου. Έχει πολλές αλλαγές από τα παλαιότερο DS και επίσης υπάρχει και το DSi Shop, από το οποίο μπορούν να κατέβουν προγράμματα και παιχνίδια δωρεάν. Έχει έναν Internet Browser ονόματι *Nintendo DSi Browser* και έχει υποστήριξη WiFi ίντερνετ με WEP ή WPA ασφάλεια. Επίσης, δεν περιέχει θήκη για Game Boy Advance παιχνίδια όπως έκαναν τα παλαιότερα μοντέλα DS. Το καινούριο Nintendo 3DS διαδέχεται το Nintendo DSi στη σειρά παιχνιδομηχανών Nintendo DS.

## Παραπομπές


## Εξωτερικοί σύνδεσμοι
* Αυστραλία  (DSi XL )
* Ηνωμένο Βασίλειο (DSi XL)
* Ηνωμένες Πολιτείες (DSi XL)

Κατηγορία:Nintendo DSi
Κατηγορία:Κονσόλες της Nintendo
Κατηγορία:Κονσόλες βιντεοπαιχνιδιών έβδομης γενιάς
Κατηγορία:Φορητές κονσόλες βιντεοπαιχνιδιών
Α1 Κατηγορία υδατοσφαίρισης ανδρών 2008-2009

Η **[[Ελληνικό πρωτάθλημα υδατοσφαίρισης ανδρών|Α1 Κατηγορία υδατοσφαίρισης ανδρών]] 2008–09** ξεκίνησε στις 15 Νοεμβρίου 2008 και ολοκληρώθηκε στις 31 Μαΐου 2009 με την διεξαγωγή του τελευταίου τελικού. Πρωταθλήτρια ομάδα αναδείχθηκε ο Ολυμπιακός για 24η φορά στην ιστορία του και για τρίτη συνεχόμενη χρονιά, ενώ έγινε η πρώτη ομάδα από τη θέσπιση της Α1 Εθνικής Κατηγορίας, που το κατέκτησε μόνο με νίκες. Χαρακτηριστικό επίσης της περιόδου είναι ότι η ομάδα με τα περισσότερα πρωταθλήματα υδατοσφαίρισης ανδρών, ο Εθνικός Πειραιώς, υποβιβάστηκε για πρώτη φορά στην ιστορία του στην Α2 Κατηγορία. 

## Κανονική Περίοδος
### Βαθμολογία

**Β**= Βαθμοί, **Α**= Αγώνες, **Ν**= Νίκες, **Ι**= Ισοπαλίες, **Η**= Ήττες, **ΓΥ**= Γκολ υπέρ, **ΓΚ**= Γκολ κατά, **ΔΤ**= Διαφορά τερμάτων

### Πίνακας αποτελεσμάτων

## Πλέι οφ
### Α' Φάση

### Ημιτελικοί

### Θέσεις 5–6

### Θέσεις 3–4

### Τελικοί

## Τελική κατάταξη

## Παραπομπές


## Εξωτερικοί σύνδεσμοι–Πηγές
*Το πρωτάθλημα στο sport.gr
*Ο Ολυμπιακός Πρωταθλητής Ανδρών 2009 στο water-polo.gr
*Η Α1 Ανδρών 2008–09 στο water-polo.gr



2008 2009
Κατηγορία:Υδατοσφαίριση το 2008
Κατηγορία:Υδατοσφαίριση το 2009
Ρίζα (βοτανική)

thumb|right|250px|Ρίζα δέντρου
Η **ρίζα** είναι το όργανο των ανώτερων φυτών, η λειτουργία της οποίας εξασφαλίζει τον εφοδιασμό του φυτού με νερό και ανόργανα συστατικά, ενώ παράλληλα συμβάλλει σημαντικά στη μηχανική στήριξη του οργανισμού. Συνήθως βρίσκεται μέσα στο έδαφος, αν και υπάρχουν τύποι ριζών που αναπτύσσονται πάνω από το έδαφος ή και πάνω από το νερό.

## Περιγραφή

Η αρχική ρίζα ενός φυτού, ονομάζεται ριζίδιο. Οι βασικές λειτουργίες μιας ρίζας διακρίνονται σε:

* Πρόσληψη νερού και ανόργανων συστατικών

* Στήριξη ή υποστήριξη του σώματος του φυτού

* Αποθήκευση θρεπτικών συστατικών

* Συμβολή στην ανάπτυξη ανταγωνιστικής ικανότητας

* Συμμετοχή -σε ορισμένα φυτά- στην αναπαραγωγή

## Ανατομία

Η ρίζα αποτελείται από τα ριζικά τριχίδια, την εφυμενίδα, την επιδερμίδα, τον φλοιό, την ενδοδερμίδα, το περικύκλιο και τέλος τον αγωγό ιστό στο κέντρο της, ο οποίος είναι υπεύθυνος για τη μεταφορά νερού και διαλυμένων ουσιών στα υπόλοιπα μέρη του φυτού.

## Εξωτερικοί σύνδεσμοι
* 

Κατηγορία:Μορφολογία φυτών
C6H14

* Ο γενικός μοριακός τύπος **C<sub>6</sub>H<sub>14</sub>,** με μοριακή μάζα 86,18 amu (ακριβέστερη μοριακή μάζα 86,1754 ± 0,0058), αντιστοιχεί σε βαθμό ακορεστότητας 0, και είναι κοινός για τα ακόλουθα πέντε (5) ισομερή αλκάνια:

# Εξάνιο, με ημισυντακτικό τύπο  **CH<sub>3</sub>(CH<sub>2</sub>)<sub>4</sub>CH<sub>3</sub>** και αριθμό CAS 110-54-3.
# 2-μεθυλοπεντάνιο ή **ισoεξάνιο**, με ημισυντακτικό τύπο **CH<sub>3</sub>(CH<sub>2</sub>)<sub>2</sub>CH(CH<sub>3</sub>)<sub>2</sub>** και αριθμό CAS 107-83-5.
# 3-μεθυλοπεντάνιο, με ημισυντακτικό τύπο **CH<sub>3</sub>CH<sub>2</sub>CH(CH<sub>3</sub>)CH<sub>2</sub>CH<sub>3</sub>** και αριθμό CAS 96-14-0.
# 2,2-διμεθυλοβουτάνιο ή **νεοεξάνιο**,  με ημισυντακτικό τύπο **(CH<sub>3</sub>)<sub>3</sub>CCH<sub>2</sub>CH<sub>3</sub>** και αριθμό CAS 75-83-2.
# 2,3-διμεθυλοβουτάνιο, με ημισυντακτικό τύπο **(CH<sub>3</sub>)<sub>2</sub>CΗCH(CH<sub>3</sub>)<sub>2</sub>** και αριθμό CAS 79-29-8.

Κατηγορία:Αποσαφηνίσεις χημικών τύπων
Κατηγορία:Αλκάνια
Κατηγορία:C6
Δημήτριος Μπότσαρης

Με το όνομα **Δημήτριος Μπότσαρης** φέρονται οι παρακάτω:

* ο Δημήτριος Ν. Μπότσαρης (του Νότη) (1808-1892) αγωνιστής της επανάστασης του 1821, στρατιωτικός και πολιτικός του Ελληνικού κράτους, υπουργός Στρατιωτικών
* ο Δημήτριος Μπότσαρης (του Μάρκου) (1814-1871), στρατιωτικός και πολιτικός, δυο φορές υπουργός Στρατιωτικών
* ο Δημήτριος Νότη Μπότσαρης (1889-1980), εγγονός του Δημητρίου Ν. Μπότσαρη (του Νότη), στρατιωτικός, πολιτευτής Ηπείρου, πολιτικός και υπουργός Συγκοινωνίας το 1924 και Ναυτικών το 1929
Oracle Database

Το **Oracle Database** είναι λογισμικό διαχείρισης σχεσιακών βάσεων δεδομένων. Είναι δημιουργία και ιδιοκτησία της εταιρείας Oracle Corporation.

Το Oracle αποτελείται από ένα σύστημα κατανεμημένων διεργασιών. Υποστηρίζεται από διαφόρων τύπων servers, όπως π.χ. ο Apache. Το σύστημα διαχείρισης της βάσης μπορεί να φορτωθεί σε υπολογιστές που χρησιμοποιούν λειτουργικά συστήματα Linux, Windows, Solaris, κ.ά.

Κατηγορία:Βάσεις δεδομένων
Επαρχία Σαμψούντας

Η **επαρχία Σαμψούντας** είναι επαρχία της βόρειας Τουρκίας στην περιοχή Μαύρης Θάλασσας. Βρίσκεται ανάμεσα στις επαρχίες Σινώπης και Ορντού. Η επαρχία καταλαμβάνει έκταση 9.579 τ.χλμ. και ο πληθυσμός της είναι 1.187.536  σύμφωνα με εκτίμηση το 2007. Πρωτεύουσα της είναι η Σαμψούντα, μια πόλη με πληθυσμό 725.111.  

## Παραπομπές


## Εξωτερικοί σύνδεσμοι

*Επίσημη ιστοσελίδα

Σαμψούντας
Επαρχία Κοτυώρων

Η **επαρχία Κοτυώρων** ή **Ορντού** είναι επαρχία της βόρειας Τουρκίας στην περιοχή Μαύρης Θάλασσας. Βρίσκεται ανάμεσα στις επαρχίες Σαμψούντας, Τοκάτ, Κερασούντας και Σεβάστειας. Η επαρχία καταλαμβάνει έκταση 6.001 τ.χλμ. και ο πληθυσμός της είναι 890.869 σύμφωνα με εκτίμηση το 2007. Πρωτεύουσα της είναι το Ορντού, μια πόλη με πληθυσμό 135.878, χτισμένη στην θέση της αρχαίας ελληνικής πόλης των Κοτυώρων. Η επαρχία φημίζεται για την παραγωγή φουντουκιών. Η Τουρκία παράγει το 70% των φουντουκιών παγκοσμίως και πάνω από το 50% απ' αυτά παράγεται στην επαρχία αυτή.

## Παραπομπές


## Εξωτερικοί σύνδεσμοι

* Επίσημη ιστοσελίδα

Ορντού
Μπουράν (διαστημόπλοιο)

250px|thumb|To Buran πάνω στο An-225
Το **Μπουράν** (Ρωσικά: **Буран**, *Χιονοθύελλα*) ήταν το μόνο Διαστημικό Λεωφορείο που ολοκληρώθηκε από το σοβιετικό Πρόγραμμα Μπουράν. Το Μπουράν ολοκλήρωσε μια μη επανδρωμένη πτήση το 1988 πριν από την ακύρωση του Σοβιετικού προγράμματος το 1993.
Το Μπουράν μεταγενέστερα καταστράφηκε σε κατάρρευση υπόστεγου το 2002. Σήμερα το διαστημόπλιο βρίσκεται στο τεχνικό μουσείο του Σπάγιερ της Γερμανίας, νοτίως της Φρανκφούρτης, όπου υπάρχουν ιστορικά αεροσκάφη και πλοία.

## Επισκόπηση
Το Μπουράν είχε σχεδιαστεί για μεταφορά κοσμοναυτών, εφοδίων, διαστημοπλοίων από την Γη στο διάστημα και αντίστροφα. Όπως και το Αμερικάνικο ομόλογο του και το Μπουράν μεταφερόταν από τον χώρο προσγείωσης στο συγκρότημα εκτόξευσης πάνω σε ένα μεγάλο αεροπλάνο. Το Μπουράν μεταφερόταν με το Antonov An-225 το οποίο κατασκευάστηκε γι' αυτό το σκοπό και παραμένει το μακρύτερο αεροπλάνο στον κόσμο.

## Πρώτη πτήση
Η πρώτη και τελευταία πτήση του Μπουράν έγινε στις 3:00 UTC τη 15 Νοεμβρίου του 1988 από το Κοσμοδρόμιο του Μπαϊκονούρ στη πλατφόρμα 110/37. Για την εκτόξευση χρησιμοποιήθηκε ο ειδικά σχεδιασμένος πύραυλος Energia. Η υποστήριξη ζωής εν μέρει είχε εγκατασταθεί.

Το Μπουράν έκανε την τροχιά της Γης δύο φορές σε 206 λεπτά πτήσης. Προσγειώθηκε αυτόματα σε διάδρομο στο Κοσμοδρόμιο του Μπαϊκονούρ, που παρά πλευρική ταχύτητα ανέμου 62,1 χλμ/ω, προσγειώθηκε με διαφορά μόνο 3 μέτρων πλαγίως και 10 μέτρων κατά μήκος από τον στόχο.

## Προβλεπόμενες πτήσεις
Το 1989 είχε προβλεφθεί ότι θα μπορούσε να γίνει δεύτερη μη επανδρωμένη πτήση το 1993, με διάρκεια 15-20 ημερών. Λόγω της ακύρωσης του προγράμματος δεν έγινε αυτή η πτήση. Μερικοί επιστήμονες έψαχναν τρόπο για την αναβίωση του Μπουράν, ειδικά μετά την τραγωδία του Κολούμπια. Τώρα η Ρωσία σχεδιάζει τα PPTS και Kliper.

## Καταστροφή
Στις 12 Μαΐου 2002 το υπόστεγο όπου στεγαζόταν το Μπουράν στο Καζακστάν κατέρρευσε, λόγω κακής συντήρησης. Η κατάρρευση σκότωσε οκτώ εργάτες ενώ κατέστρεψε και το Μπουράν.

## Δείτε επίσης
* Διαστημικό Λεωφορείο

## Παραπομπές


## Περαιτέρω ανάγνωση
* Energiya-Buran: The Soviet Space Shuttle, Bart Hendrick and Bert Vis, Springer-Praxis, 2007, pp526, ISBN 978-0-387-69848-9.
* Heinz Elser, Margrit Elser-Haft, Vladim Lukashevich: *Buran - History and Transportation of the Russian Space shuttle OK-GLI to the Technik Museum Speyer*, two Languages: German and Englisch, 2008, ISBN 3-9809437-7-1

## Εξωτερικοί σύνδεσμοι

* buran.ru, Η επίσημη ιστοσελίδα του Μπουράν.
* Φωτογραφία του κατεστραμμένου υπόστεγου

Κατηγορία:Διαστημικά λεωφορεία
Άντονι Κουίν

Ο **Άντονι Κουίν** (**Άντονυ Κουίν)** (αγγλικά: *Anthony Quinn*, 21 Απριλίου 1915 – 3 Ιουνίου 2001) ήταν μεξικανοϊρλανδικής καταγωγής Αμερικανός ηθοποιός βραβευμένος με Όσκαρ. Ο διασημότερος ρόλος του ήταν αυτός του Ζορμπά, στην ομώνυμη ταινία του Μιχάλη Κακογιάννη *[[Αλέξης Ζορμπάς (ταινία)|Αλέξης Ζορμπάς]]* (1964), ενώ πρωταγωνίστησε, μεταξύ άλλων, στις ταινίες *[[Τόμας Έντουαρντ Λόρενς|Λώρενς της Αραβίας]]* (Lawrence Of Arabia, 1962), *[[Τα Κανόνια του Ναβαρόνε|Τα κανόνια του Ναβαρόνε]]* (The Guns Of Navarone, 1961) και *[[Λα Στράντα|Λα στράντα]]* (La Strada, 1954).

Γεννήθηκε στην πόλη Τσιουάουα του Μεξικού το 1915 και μεγάλωσε στο Λος Άντζελες. Εμφανίστηκε σε περισσότερες από 150 ταινίες σε διάστημα 50 ετών και βραβεύτηκε με Όσκαρ Β' Ανδρικού Ρόλου το 1952 στην ταινία *[[Βίβα Ζαπάτα]]* (Viva Zapata!) ως συμπρωταγωνιστής του Μάρλον Μπράντο. Παρόμοια τιμητική διάκριση έλαβε τέσσερα χρόνια αργότερα και για την ερμηνεία του στο ρόλο του ζωγράφου Πολ Γκογκέν στο φιλμ *[[Η ζωή ενός ανθρώπου]]* (Lust For Life, 1956).[μικρογραφία|δεξιά|200px|Ο Άντονι Κουίν στον ρόλο του Ζορμπά από το ομώνυμο μυθιστόρημα του [Νίκος Καζαντζάκης|Νίκου Καζαντζάκη.]]Ο ρόλος του Αλέξη Ζορμπά, συμπρωταγωνιστώντας με τους Άλαν Μπέιτς και Ειρήνη Παππά, που ερμήνευσε το 1963 παρέμεινε ο πλέον αξιομνημόνευτός του. Τον ίδιο ρόλο ερμήνευσε και σε θεατρική παράσταση στο Μπρόντγουεϊ το 1984. Ο Κουίν ξεκίνησε την καλλιτεχνική του πορεία το 1936 με την ταινία *Λόγια* *(Paroles)* και μετά συνέχισε με την ταινία *Γαλαξίας*. Το 1937 παντρεύτηκε την Κάθριν ντε Μιλ, κόρη του παραγωγού και σκηνοθέτη Σέσιλ Ντε Μιλ ενώ στη συνέχεια ασχολήθηκε με το θέατρο και γνώρισε την επιτυχία με την ερμηνεία του στο έργο *[[Λεωφορείον ο πόθος]]* του Τένεσι Ουίλιαμς. Από τους γάμους του και τους διάφορους κατά καιρούς ερωτικούς δεσμούς του ο ηθοποιός απέκτησε συνολικά 12 παιδιά. Πέραν της υποκριτικής, ο Άντονι Κουίν ασχολήθηκε σε ερασιτεχνικό επίπεδο με τη ζωγραφική. Πέθανε στη Βοστώνη το 2001.

## Φιλμογραφία

## Ομώνυμη παραλία
Η "παραλία Άντονι Κουίν" *(Anthony Quinn beach)* βρίσκεται στη Ρόδο ανάμεσα στις παραλίες Φαληράκι και Λαδικό, μέσα σε ένα μικρό ορμίσκο, 15 χιλιόμετρα νότια από την πρωτεύουσα. Η παραλία είναι περίπου 250 μέτρα μήκος και ονομάστηκε έτσι από τους ντόπιους μετά το γύρισμα της ταινίας *[[Τα Κανόνια του Ναβαρόνε|Τα κανόνια του Ναβαρόνε]]* τιμώντας έτσι τον διάσημο ηθοποιό.

## Παραπομπές


## Εξωτερικοί Σύνδεσμοι

*  

Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Αμερικανοί ηθοποιοί κινηματογράφου
Κατηγορία:Μεξικανοί ηθοποιοί κινηματογράφου
Μεσιέ 64

Ο **Μεσιέ 64** (γνωστός και ως *Γαλαξίας Μαύρο Μάτι* και *NGC 4826*) είναι σπειροειδής γαλαξίας Σίφερτ τύπου 2 σε απόσταση περίπου 20 εκατομμυρίων ετών φωτός στον αστερισμό Κόμη Βερενίκης. Είναι ιδιαίτερα γνωστός για την λωρίδα σκόνης που καλύπτει τον λαμπρό πυρήνα του.

## Ιστορικό
Ο Μεσιέ 64 ανακαλύφθηκε από τον Edward Pigott τις 23 Μαρτίου 1779, ενώ 12 μέρες μετά τον ανακάλυψε ανεξάρτητα ο Γιόχαν Μπόντε. Περίπου ένα χρόνο αργότερα ο Σαρλ Μεσιέ τον ανακάλυψε και τον προσέθεσε στον κατάλογό του το 1780. Η ανακάλυψη του Pigott δημοσιεύτηκε τον Ιανουάριο του 1781, μετά από τις δημοσιεύσεις των άλλων δύο. Η λωρίδα σκόνης ανακαλύφθηκε από τον Ουίλιαμ Χέρσελ, όταν παρατήρησε τον γαλαξία το 1785 και το 1789.

## Χαρακτηριστικά
Με την πρώτη ματιά, ο Μεσιέ 64 μοιάζει να είναι ένας αρκετά συνηθισμένος γαλαξίας. Όμως, πρόσφατες μελέτες έχουν οδηγήσει στην αξιοπρόσεκτη ανακάλυψη ότι το διαστρικό αέριο στις εξωτερικές περιοχές του Μεσιέ 64 περιστρέφεται σε αντίθετη κατεύθυνση από το αέριο και τα άστρα στις εσωτερικές περιοχές. Η εσωτερική περιοχή έχει ακτίνα μόνο 3.000 έτη φωτός, ενώ η εξωτερική περιοχή 40.000 έτη φωτός. Αυτό το μοτίβο πιστεύεται ότι έχει προκαλέσει τη δημιουργία πολλών άστρων στα σύνορα των δύο περιοχών. Αίτια αυτού του φαινομένου πιστεύεται ότι είναι η συγχώνευση του Μεσιέ 64 με ένα δορυφόρο του.

## Κοντινοί γαλαξίες
Ο Μεσιέ 64 σχηματίζει μία μικρή ομάδα με τον μικρό ανώμαλο γαλαξία UGC 8024. Ο De Vaucouleurs τοποθέτησε αυτούς τους δύο γαλαξίες μαζί με τον Μεσιέ 94 και κάποιους άλλους γαλαξίες στην ομάδα Μ94.

## Δείτε επίσης
* Μεσιέ 90, *ένας παρόμοιος γαλαξίας στο σμήνος της Παρθένου*

## Παραπομπές


## Εξωτερικοί σύνδεσμοι

* Messier 64, SEDS Messier pages 
* Hubblesite description and high resolution images
* ESA/Hubble images of M64
* APOD for August 2, 2007
* a real photo by Pete Albrecht

Κατηγορία:Σπειροειδείς γαλαξίες
Κατηγορία:Ενεργοί γαλαξίες
64
4826
Κατηγορία:Κόμη Βερενίκης
44182
08062
Κατηγορία:Γαλαξίες Σίφερτ
Ζαν-Κλοντ Τρισέ

Ο **Ζαν-Κλοντ Τρισέ** (Jean-Claude Trichet) είναι Γάλλος οικονομολόγος πρόεδρος της Ευρωπαϊκής Κεντρικής Τράπεζας από το 2003 έως το 2011 και μέλος της Τράπεζας για τους Διεθνείς Διακανονισμούς.

Γεννήθηκε στις 20 Δεκεμβρίου 1942, στην πόλη Λυών, ενώ φοίτησε στο *École des Mines de Nancy*. Αργότερα φοίτησε στο *Institut d' études politiques de Paris* και στο *École nationale d'administration*, δύο από τα ανώτατα γαλλικά ιδρύματα στον τομέα των πολιτικών επιστημών και της κρατικής διοίκησης.

Το 1987 έγινε μέλος του *Γκρουπ των 30* (G30), ενός οικονομικού συμβουλευτικού σώματος με έδρα την Ουάσιγκτον. Από το 1978 έως το 1998 ανέλαβε διάφορους ρόλους σε μεγάλους οργανισμούς στη Γαλλία, αλλά και διεθνώς. Το 1993 ανέλαβε τη διοίκηση της Τράπεζας της Γαλλίας, ενώ τον Ιανουάριο του 2003 παραπέμφθηκε σε δίκη για ένα οικονομικό σκάνδαλο που αφορούσε παρατυπίες στην *Crédit Lyonnais*, μία από της μεγαλύτερες τράπεζες της χώρας, μαζί με άλλους 8 κατηγορούμενους. Τελικά, τον Ιούνιο του ίδιου έτους απαλλάχθηκε από τις κατηγορίες., ενώ στη σύνοδο των G10, των 10 δηλαδή ισχυρότερων οικονομιών, εκείνη την περίοδο διατέλεσε χρέη προέδρου.

Την 1η Νοεμβρίου του 2003 ανέλαβε τη διοίκηση της Ευρωπαϊκής Κεντρικής Τράπεζας, στη θέση του Βιμ Ντούιζενμπεργκ. Ο Τρισέ είναι ο δεύτερος πρόεδρος στην ιστορία της Τράπεζας.

Το 2008 κέρδισε το βραβείο *Όραμα για την Ευρώπη*, για τη συνεισφορά του στην ευρωπαϊκή ολοκλήρωση. Έχει επίσης βραβευθεί από διάφορα οικονομικά περιοδικά με ένα πλήθος από σχετικά με τα οικονομικά βραβεία.

Με το ξέσπασμα της οικονομικής κρίσης του 2009, την οποία θεωρεί πως οφείλεται στην υποβάθμιση του κινδύνου από την παγκόσμια οικονομική κοινότητα, πρότεινε αλλαγή προτύπου στην παγκόσμια οικονομία και μεταρρυθμίσεις για τη μείωση των βραχυπρόθεσμων πολιτικών εντός των τραπεζών και την αύξηση της διαφάνειας.

## Παραπομπές


## Εξωτερικοί σύνδεσμοι

* Βιογραφικό σημείωμα του κ. Ζαν-Κλοντ Τρισέ στην ΕΚΤ
* Ομιλία με θέμα «Οι εξωτερικές και εσωτερικές διαστάσεις της Ευρώπης Ανταγωνιστικότητα» στο IIEA, 26 - 02 - 2009

Κατηγορία:Γάλλοι οικονομολόγοι
Κατηγορία:Φοιτητές της Εθνικής Σχολής Διοικήσεως (Γαλλία)
Κατηγορία:Βραβευθέντες με το Βραβείο Καρλομάγνος
Κατηγορία:Πρόεδροι Ευρωπαϊκής Κεντρικής Τράπεζας
Ανδραδίτης

Ο **ανδραδίτης** (αγγλ. andradite) είναι νησοπυριτικό ορυκτό του ασβεστίου και του σιδήρου. Οφείλει το όνομά του στον Βραζιλιάνο ορυκτολόγο *José Bonifácio de Andrada e Silva* (1763-1838), ο οποίος τον εντόπισε και τον περιέγραψε.

## Εμφάνιση, παραγενέσεις
Απαντάται σε ασβεστόλιθο που έχει υποστεί μεταμόρφωση επαφής, αλλά και σε ασβεστούχα πυριγενή πετρώματα, όπως συηνίτη. Τιτανιούχος παραλλαγή του (ονομάζεται **μελανίτης** και έχει μαύρο χρώμα) απαντά σε αλκαλικά πυριγενή πετρώματα. Ανευρίσκεται επίσης σε σερπεντινίτη και χλωριτούχους σχιστόλιθους.

Σχετίζεται με βεζουβιανίτη, χλωρίτη, επίδοτο, ορυκτά της ομάδας του σπινελίου, ασβεστίτη, δολομίτη, μαγνητίτη και διοψίδιο.

Συχνά εξαλλοιώνεται προς χλωρίτη, τάλκη, σερπεντίνη και λειμωνίτη. Η παραλλαγή του ανδραδίτη που περιέχει χρώμιο έχει έντονο πράσινο χρώμα, αποκαλείται **αδαμαντοειδής** και χρησιμοποιείται ως ημιπολύτιμος λίθος.

Λόγω της μεγάλης σκληρότητάς του χρησιμοποιείται, όπως τα περισσότερα ορυκτά της ομάδας, στην κατασκευή υλικών και εργαλείων λείανσης.

Απαντά σε πολλά σημεία της Γης. Αξιοσημείωτες, από πλευράς μεγέθους και σχήματος κρυστάλλων, εμφανίσεις του είναι στην Ιταλία (περιοχές Καμπανίας, Βιτέρμπο, Λομβαρδίας, Πεδεμοντίου και Λατίου), στην Αγγλία, στη Ρουμανία, την Ουκρανία (περιοχή Ζιτομίρ), τη Γερμανία, την Ελβετία, την περιοχή Arendal στη Νορβηγία, τα Ουράλια όρη στη Ρωσία, το Minas Gerais στη Βραζιλία, το Μεξικό, τις ΗΠΑ (Αριζόνα, Καλιφόρνια, Αρκάνσας, Αλάσκα, την Κίνα, το Μαρόκο, τη Γουϊνέα και την Αιθιοπία.

Στην Ελλάδα απαντά ο μελανίτης στην Πάνορμο της Τήνου ενώ κοινός ανδραδίτης βρίσκεται στη Σέριφο, το Κάτω Νευροκόπι Δράμας, το Βέρμιο στην Πέλλα, τη Λαμία (Όρθρυς), την Ερέτρια και στους μελιλιθικούς μεταμορφωμένους ασβεστόλιθους του συμπλέγματος της Μαρώνειας στο Νομό Ροδόπης.
[left|thumb|100px|Μελανίτης. Προέλευση: [Μάλι]]
[right|thumb|200px|Αδαμαντοειδής. Προέλευση: [Ναμίμπια]]

## Πηγές
* Τμήμα Γεωλογίας Αριστοτελείου Πανεπιστημίου Θεσσαλονίκης 
* Handbook of Mineralogy
* Mindat.org
* Galleries.com
* Webmineral.com

## Δείτε επίσης
* Κατάλογος ορυκτών

## Βιβλιογραφία
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0-395-51137-2

Κατηγορία:Πολύτιμοι λίθοι
Ανδραδιτης
Κατηγορία:Ορυκτά του πυριτίου
Κατηγορία:Ορυκτά του σιδήρου
Χλωρίτης

Ο **χλωρίτης** (αγγλ. chlorite) αποτελεί στην πραγματικότητα ομάδα φυλλοπυριτικών ορυκτών με σύσταση που μεταβάλλεται εντός καθορισμένων ορίων (όπως εξ άλλου όλα τα ορυκτά), γι' αυτό είναι ορθότερη η χρήση του όρου **χλωρίτες**. 

## Μορφολογία
Το όνομα προέρχεται από την ελληνική λέξη *χλωρός*, λόγω του επικρατούντος στην ομάδα πράσινου χρώματος. Τα επιμέρους μέλη της ομάδας είναι ιδιαίτερα δύσκολο να ξεχωρίσουν με συνηθισμένες μεθόδους. Από ορισμένους ορυκτολόγους οι χλωρίτες θεωρούνται υποομάδα της ευρύτερης ομάδας των αργίλλων (ομάδες καολινίτη, μοντμοριλλονίτη, ιλλίτη). Την ομάδα χλωρίτη απαρτίζουν τα εξής ορυκτά:

# Αμεσίτης (Mg, Fe)4Al4Si2O10(OH)8
# Μπελεϊχλωρο (Zn, Fe+2, Al, Mg)6(Al, Si)4O10(O, OH)8
# Χαμοσίτης (Fe, Mg)3Fe3AlSi3O10(OH)8
# Κλινόχλωρο (ή κεμερερίτης) (Fe, Mg)3Fe3AlSi3O10(OH)8
# Κουκεϊτης LiAl5Si3O10(OH)8
# Κορουνδοφυλλίτης (Mg, Fe, Al)6(Al, Si)4O10(OH)8
# Δαφνίτης (Fe, Mg)3(Fe, Al)3(Al, Si)4O10(OH)8
# Δελεσσίτης (Mg, Fe+2, Fe+3, Al)6(Al, Si)4O10(O, OH)8
# Γκονιερίτης (Mn, Mg)5(Fe+3)2Si3O10(OH)8
# Νιμίτης (Ni, Mg, Fe, Al)6AlSi3O10(OH)8
# Οντινίτης (Al, Fe+2, Fe+3, Mg)5(Al, Si)4O10(O, OH)8
# Ορθοχαμοσίτης (Fe+2, Mg, Fe+3)5Al2Si3O10(O, OH)8
# Πεννινίτης (Mg, Fe, Al)6(Al, Si)4O10(OH)8
# Πανναντίτης (Mn, Al)6(Al, Si)4O10(OH)8
# Ριπιδόλιθος (prochlore) (Mg, Fe, Al)6(Al, Si)4O10(OH)8
# Συντοϊτης (Mg, Fe, Al)4 - 5(Al, Si)4O10(OH)8
# Θουριγγίτης (Fe+2, Fe+3, Mg)6(Al, Si)4O10(O, OH)8

Οι χλωρίτες είναι ορυκτά χωρίς οικονομική σημασία. Εμφανίζονται πολύ συχνά σε σχιστολίθους χαμηλού βαθμού μεταμόρφωσης, χωρίς να λείπουν και από ιζηματογενείς αποθέσεις, κυρίως σε αργιλλικές. Αποτελούν, επίσης, προϊόντα εξαλλοίωσης εκρηξιγενών πετρωμάτων που περιέχουν μαρμαρυγίες (και ιδίως βιοτίτη) αλλά εμφανίζονται και ως προϊόντα υδροθερμικών εξαλλοιώσεων όλων των τύπων πετρωμάτων. Εμφανίζονται, επίσης, και ως έγκλειστα ή επιφλοιώσεις σε κρυστάλλους χαλαζία, τοπαζίου και ασβεστίτη.

Η εξάπλωσή τους είναι ευρύτατη και δεν υπάρχει χώρα ή τοποθεσία με τα ως άνω πετρώματα που να μην εμφανίζονται χλωρίτες.

## Πηγές
*Τμήμα Γεωλογίας Αριστοτελείου Πανεπιστημίου Θεσσαλονίκης 
*Mindat.org
*Galleries.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

## Σημειώσεις


Χλωριτης
Διηλεκτρική σταθερά

Η **διηλεκτρική σταθερά** ή **ηλεκτρική επιτρεπτότητα** είναι μία σταθερά της φυσικής, η οποία συνδέει τις μονάδες του ηλεκτρισμού με τις μονάδες της μηχανικής. Συμβολίζεται με **ε** ενώ στην περίπτωση που αναφέρεται στο κενό συμβολίζεται με **ε<sub>0</sub>** και ισούται περίπου με:
*ε*0 ≈ 8,854× 10−12  A2·s4·kg−1·m−3. Ως μονάδα της διηλεκτρικής σταθεράς χρησιμοποιείται συχνά το F/m (Φαράντ/μέτρο)

Η διηλεκτρική σταθερά εμφανίζεται στην ηλεκτροστατική στον νόμο του Κουλόμπ:
:\ F_C = \frac{1} {4 \pi \varepsilon_0} \frac{q_1 q_2} {r^2}
όπου *q*1 και *q*2 τα φορτία 2 σωμάτων και *r* η μεταξύ τους απόσταση.
Παράλληλα στην μαγνητοστατική ο νόμος του Αμπέρ εισήγαγε την μαγνητική διαπερατότητα (μ0), την αντίστοιχή σταθερά του μαγνητισμού. Οι εξισώσεις του Μάξγουελ συνέδεσαν τις δύο παραπάνω  σταθερές και την ταχύτητα του φωτός στην παρακάτω σχέση από την οποία ορίζεται πλέον η διηλεκτρική σταθερά του κενού:
: \varepsilon_0 =\frac {1}{\mu_0 c^2}

*μ0= μαγνητική διαπερατότητα του κενού (μ0=4 π 10−7 kg·m·A−2·s−2)
*c = ταχύτητα του φωτός (c = 299.792.458&nbsp;m/s ≈ 300.000.000&nbsp;m/s)

## Παραπομπές


Κατηγορία:Ηλεκτρισμός
Κονσταντίν Τσιολκόφσκι

Ο **Κονσταντίν Εντουάρντοβιτς Τσιολκόφσκι** (ρωσ. *Константи́н Эдуа́рдович Циолко́вский*) (17 Σεπτεμβρίου 1857 – 19 Σεπτεμβρίου 1935) ήταν Ρώσος επιστήμονας και πρωτοπόρος της αστροναυτικής. Θεωρείται από πολλούς ως ο πατέρας της θεωρητικής αστροναυτικής. Με την εργασία του ενέπνευσε αργότερα τους κορυφαίους Σοβιετικούς σχεδιαστές πυραύλων, όπως ο Σεργκέι Κορολιόβ και ο Βαλεντίν Γκλούσκο και συνέβαλε στην επιτυχία του Σοβιετικού διαστημικού προγράμματος. Η 《 εξίσωση Τσιολκόφσκι》αποτελεί το θεμέλιο λίθο των διαστημικών ταξιδιών. 

Πέρασε το μεγαλύτερο μέρος της ζωής του στο σπίτι του στα προάστια της Καλούγκα, περίπου 200 χιλιόμετρα νοτιοδυτικά της Μόσχας.
## Βιογραφία
Γεννήθηκε στο Izhevskoye (Περιφέρεια Ριαζάν), στη Ρωσική Αυτοκρατορία, σε μια μεσαίας τάξης οικογένεια. Ο πατέρας του Εντουάρντ Τσιολκόφσκι (πολωνικά: *Ciołkowski*) ήταν Πολωνός. Η μητέρα του, Μαρία Yumasheva, ήταν μια μορφωμένη Ρωσίδα. Ο πατέρας του ήταν Πολωνός πατριώτης, ο οποίος απελάθηκε στη Ρωσία, ως αποτέλεσμα της επαναστατικής πολιτικής του δράσης. Σε ηλικία 10 ετών ο Κονσταντίν αρρώστησε από σοβαρή ασθένεια, η οποία του προκάλεσε προβλήματα στην ακοή. Δεν έγινε δεκτός στα δημοτικά σχολεία, λόγω του προβλήματος ακοής του, έτσι ήταν αυτοδίδακτος. 

Εμπνευσμένος από τα μυθιστορήματα του Ιουλίου Βερν, ο Τσιολκόφσκι σχημάτισε θεωρίες για πολλές πτυχές των διαστημικών ταξιδιών και την προωστική πυραύλων. Θεωρείται ο πατέρας των διαστημικών πτήσεων και είναι ο πρώτος άνθρωπος που φαντάστηκε την ιδέα του διαστημικού ανελκυστήρα, εμπνευσμένος το 1895 από τον νεόδμητο Πύργο του Άιφελ στο Παρίσι.

Ήταν επίσης υποστηρικτής του φιλοσόφου Νικολάι Φιοντόροφ (Nikolai Fyodorov) και πίστευε ότι ο αποικισμός του διαστήματος θα οδηγούσε στην τελειότητα της ανθρώπινης φυλής.

Σχεδόν κουφός, εργάστηκε ως καθηγητής μαθηματικών στο λύκειο μέχρι τη συνταξιοδότησή του το 1920. Μόνο από τα μέσα της δεκαετίας του 1920 και μετά η σημασία του έργου του αναγνωρίστηκε από τους άλλους και τιμήθηκε για αυτό. Πέθανε στις 19 Σεπτεμβρίου 1935 στην Καλούγκα και τάφηκε από το κράτος.

## Παραπομπές


Κατηγορία:Πρωτοπόροι των πυραύλων
Κατηγορία:Ρώσοι επιστήμονες
Κατηγορία:Σοβιετικοί επιστήμονες
Κατηγορία:Ρώσοι συγγραφείς
Κατηγορία:Σοβιετικοί συγγραφείς
Κατηγορία:Συγγραφείς επιστημονικής φαντασίας
Φέρντιναντ Ζάουερμπρουχ

Ο **Ερνστ Φέρντιναντ Ζάουερμπρουχ** (*Ernst Ferdinand Sauerbruch*, 3 Ιουλίου 1875 - 2 Ιουλίου 1951) ήταν Γερμανός γιατρός και από τους σημαντικότερους χειρουργούς του πρώτου μισού του 20ού αιώνα.

## Βιογραφία
thumb|right|200px|Μονομαχία φοιτητών το 1901 στο πανεπιστήμιο της Ιένας. Ο νεαρός ιατρός Ζάουερμπρουχ παρακολουθεί έτοιμος να επιδέσει τις πληγές
[thumb|right|200px|Μάθημα ιατρικής το 1910-1917 στο πανεπιστήμιο της [Ζυρίχη|Ζυρίχης]]
thumb|right|200px|Χάλκινη προτομή του Ζάουερμπρουχ στο Γκρούνεβαλντ του Βερολίνου
thumb|right|200px|Ο τάφος του στο νεκροταφείο του Βάνζεε
Ο Φέρντιναντ Ζάουερμπρουχ γεννήθηκε στο Μπάρμεν (σήμερα συνοικία του Βούπερταλ) στις 3 Ιουλίου του 1875.

### Εκπαίδευση
Σε μικρή ηλικία ο νεαρός Ζάουερμπρουχ έχασε τον πατέρα του και μεγάλωσε στον παππού του. Το 1895 τελειώνοντας το γυμνάσιο άρχισε σπουδές φυσικών επιστημών στο Πανεπιστήμιο του Μάρμπουργκ και συνέχισε αργότερα με σπουδές ιατρικής στο Πανεπιστήμιο της Λειψίας. Τέλειωσε τις σπουδές και έγινε γιατρός το 1901.

### Τα πρώτα χρόνια ως γιατρός
Άρχισε να δουλεύει ως αγροτικός ιατρός στην περιοχή της Ερφούρτης και αργότερα ως βοηθός ιατρού σε νοσοκομείο του Κάσσελ. Άλλαξε νοσοκομείο παίρνοντας καλύτερη θέση στο χειρουργικό τμήμα του νοσοκομείου της Ερφούρτης.

Το 1903 εργάστηκε για μικρό χρονικό διάστημα στην φημισμένη κλινική Μοαμπίτ στο Βερολίνο και μετά στην χειρουργική κλινική του Πανεπιστημίου του Βρότσουαφ, όπου έγινε βοηθός του καθηγητή Μίκουλιτς, όπου εξέλιξε την χειρουργική μέθοδο ανοικτού θώρακα. Έκανε επιστημονική διατριβή το 1905 και προσλήφθηκε στην κλινική του Πανεπιστημίου του Γκράιφσβαλντ.

Πέθανε στις 2 Ιουλίου 1951 στο Βερολίνο.

## Παραπομπές


Κατηγορία:Γερμανοί ιατροί
Παναμερικανικοί Αγώνες

Οι **Παναμερικανικοί Αγώνες** είναι η μεγαλύτερη πολυαθλητική διοργάνωση της αμερικανικής ηπείρου. Διεξάγονται κάθε τέσσερα έτη, μια χρονιά πριν τους Θερινούς Ολυμπιακούς Αγώνες. Διοργανώνονται από τον *Παναμερικανικό Αθλητικό Οργανισμό* (ισπανικά ODEPA, αγγλικά PASO), δηλ. την ομοσπονδία των Ολυμπιακών Επιτροπών της Αμερικής.

Θεωρούνται μια μικρή τοπική Ολυμπιάδα, αφού μεταξύ άλλων:
* περιλαμβάνουν διάφορα αθλήματα, ομαδικά και ατομικά,
* όπως οι Ολυμπιακοί, διοργανώνονται από πόλεις κι όχι από χώρες,
* των αγώνων προηγείται λαμπαδηδρομία παρόμοια με της ολυμπιακής φλόγας - μάλιστα στους πρώτους Παναμερικανικούς η φλόγα προερχόταν από την Ολυμπία,
* μετά τους αγώνες, διοργανώνονται οι Παρα-παναμερικανικοί για αθλητές με αναπηρία.

Οι Παναμερικανικοί Αγώνες δεν πρέπει να συγχέονται με τα Αμερικανικά Πρωταθλήματα, τα οποία είναι διοργανώσεις μεμονωμένων αθλημάτων.

## Διοργανώσεις
[right|430px|thumb|[Κάλι (πόλη)|Κάλι (Κολομβία), 1971: Στιγμιότυπο από την τελετή έναρξης.]]
[right|360px|thumb|[Ρίο ντε Τζανέιρο|Ρίο (Βραζιλία), 2007: Η Φαμπιάνα Μούρερ περνά τα 4,60 μ. και κατακτά το χρυσό μετάλλιο στο άλμα επί κοντώ.]]
[right|360px|thumb|[Ρίο ντε Τζανέιρο|Ρίο (Βραζιλία), 2007: Οι ποδοσφαιρικές ομάδες γυναικών Βραζιλίας (1η), ΗΠΑ (2η) και Καναδά (3η) στο Μαρακανά, μετά την απονομή των μεταλλίων.]]

## Πίνακας μεταλλίων
(έως και τους 15ους Παναμερικανικούς, Ρίο 2007)

## Παραπομπές



Κατηγορία:Παναμερικανισμός
Κατηγορία:Αθλητικές διοργανώσεις που διεξάγονται κάθε τέσσερα χρόνια
Λάντσεστον Έλιοτ

left|thumb|''ο Λάντσεστον Έλιοτ σε επιστολόχαρτο του 1910''
Ο **Λάντσεστον Έλιοτ** (**Launceston Elliot**) (Ινδία 9 Ιουνίου 1874 - Μελβούρνη 8 Αυγούστου 1930) , ήταν Βρετανός αθλητής και Ολυμπιονίκης ο πρώτος Βρετανός που κατέκτησε Ολυμπιακό μετάλλιο. 

Γεννήθηκε στην Ινδία και καταγόταν από αριστοκρατική οικογένεια της Σκωτίας . Ο προγονός του 4ος κόμης του Μίντο υπηρέτησε ως αντιβασιλέας της Ινδίας (1905-10), ο παππούς του Σερ Τσαρλς Έλιοτ ήταν κυβερνήτης της Αγίας Ελένης, και ο πατέρας του υπηρέτησε ως δικαστής στην ινδική Δημόσια Διοίκηση. Το 1887 η οικογένεια Έλιοτ επέστρεψε στην Αγγλία και εγκαταστάθηκαν σε αγρόκτημα στο Έσσεξ, ο Λάντσεστον τότε ήταν 14 ετών κι έβλεπε για πρώτη φορά την Αγγλία. Ασχολήθηκε με τον αθλητισμό και το 1891 πήρε μέρος σε αγώνες το 1894 ήταν πρώτος σε αγώνες στο Γουεντμίνστερ. 

Ο Έλιοτ αποφάσισε να πάρει μέρος στους Ολυμπιακούς αγώνες του 1896 στην Αθήνα όπου και κατέκτησε τρία μετάλλια στην άρση βαρών. Ήταν πρώτος και χρυσός Ολυμπιονίκης στην άρση βαρών με το ένα χέρι όπου σήκωσε 71 κιλά, δεύτερος ήταν στην άρση βαρών με τα δύο χέρια σηκώνοντας 111,5 κιλά όσα και ο πρώτος Βίγκο Γιένσεν. Στην Ελληνορωμαϊκή πάλη ήταν τρίτος Ολυμπιονίκης έχοντας αποκλειστεί από τον Καρλ Σούμαν, πήρε μέρος χωρίς να διακριθεί στα 100 μ. και στην αναρρίχηση επί κάλω. 

Πήρε μέρος και στους Ολυμπιακούς αγώνες του 1900 στη δισκοβολία όπου ήταν ενδέκατος. Στην Αγγλία έπαιρνε μέρος αρχικά σε ερασιτεχνικά πρωταθλήματα και από το 1905 σε επαγγελματικά. Σταματώντας τον αθλητισμό ασχολήθηκε με την φάρμα του στην Αγγλία και το 1923 μετοίκησε στην Μελβούρνη όπου πέθανε το 1930 από καρκίνο της σπονδυλικής στήλης.

## Παραπομπές


## Εξωτερικοί σύνδεσμοι
* An article about Launceston Elliott by Ian Buchanan
* Launceston Elliott at Sandow Museum
* sports-reference.com https://web.archive.org/web/20090922090711/http://www.sports-reference.com/olympics/athletes/el/launceston-elliot-1.html

Κατηγορία:Βρετανοί Ολυμπιονίκες
Κατηγορία:Βρετανοί αθλητές του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1896
Κατηγορία:Αθλητές του στίβου στους Θερινούς Ολυμπιακούς Αγώνες 1900
Κατηγορία:Αρσιβαρίστες στους Θερινούς Ολυμπιακούς Αγώνες 1896
Κατηγορία:Παλαιστές στους Θερινούς Ολυμπιακούς Αγώνες 1896
Κατηγορία:Αθλητές της γυμναστικής στους Θερινούς Ολυμπιακούς Αγώνες 1896
Ότο Χέρσμαν

Ο ** Ότο Χέρσμαν** (**Otto Herschmann**) (Βιέννη 4 Ιανουαρίου 1877 - Πολωνία, 17 Ιουνίου 1942) ήταν Αυστριακός ολυμπιονίκης της κολύμβησης. 

Ο Χέρτσμαν κατέκτησε δύο μετάλλια σε δύο διαφορετικές Ολυμπιάδες για την Αυστρία. Στους Α' Ολυμπιακούς αγώνες του 1896 στην Αθήνα πήρες μέρος στην κολύμβηση. Ήταν τρίτος ολυμπιονίκης στα 100 μ. ελεύθερο πίσω από τους Χάγιος και Χωραφά, οι αγώνες είχαν γίνει στη Ζέα. Πήρε μέρος και στους Ολυμπιακούς αγώνες του 1912 στη Στοκχόλμη στο ομαδικό της σπάθης με την εθνική ομάδα όπου ήταν δεύτερος Ολυμπιονίκης. Την εποχή εκείνη ήταν πρόεδρος της Αυστριακής Ολυμπιακής επιτροπής και βουλευτής στο Αυστριακό κοινοβούλιο. 

Μετά την κατάληψη της Αυστρίας από τα Γερμανικά στρατεύματα και λόγω της εβραϊκής του καταγωγής συνελήφθη στη Βιέννη στις 14 Ιανουαρίου 1942. Στάλθηκε αρχικά στο στρατόπεδο συγκέντρωσης του Σομπιμπόρ και μετά στο Izbica όπου και πέθανε το ίδιο έτος. 

## Παραπομπές
* Otto Herschmann at www.jewishsports.net
* INTERNATIONAL OLYMPIC COMMITTEE - OLYMPIC GAMES at 209.85.165.104

## Εξωτερικοί σύνδεσμοι
* Olympic results
* Jews in Sports
* Jewish Sports bio
* Holocaust Museum bio 
* "The Olympics and the Holocaust"

Κατηγορία:Αυστριακοί Ολυμπιονίκες
Κατηγορία:Αυστριακοί αθλητές της ξιφασκίας
Κατηγορία:Αυστριακοί αθλητές της κολύμβησης
Κατηγορία:Αυστριακοί πολιτικοί
Τοκετός

thumb|right|300px|Το νεογνό μετά τον τοκετό.
**Τοκετός** είναι η διαδικασία κατά την οποία το βιώσιμο έμβρυο απομακρύνεται από το σώμα της μητέρας. Αποτελεί το τελευταίο στάδιο της εγκυμοσύνης. Ο φυσικός τοκετός ξεκινά αυθόρμητα μεταξύ της 37ης και της 42ης συμπληρωμένης εβδομάδας της κύησης. Η διάρκειά του εξαρτάται από αρκετούς παράγοντες, όπως το μέγεθος του εμβρύου, και είναι συνήθως ολίγων ωρών. Στον κολπικό τοκετό το παιδί γεννιέται συνήθως με κεφαλική προβολή. Υπό προϋποθέσεις μπορεί να προτιμάται η χειρουργική επέμβαση της καισαρικής τομής αντί του φυσιολογικού τοκετού.

## Στάδια του τοκετού
Ο φυσιολογικός τοκετός μπορεί να διακριθεί σε τρία στάδια:

### Διαστολή του τραχήλου
Αρχικά οι ρυθμικές συστολές της μήτρας προκαλούν τη σταδιακή διαστολή του τραχήλου της μήτρας κάτι που συνήθως διαρκεί αρκετές ώρες. Η ένταση και η συχνότητα των συστολών δεν είναι η ίδια συνεχώς. Αρχικά η ένταση των συστολών είναι χαμηλή, όπως επίσης και ο πόνος που αισθάνεται η γυναίκα. Η συχνότητα των συστολών είναι επίσης μικρή (περίπου 1 συστολή κάθε 5 με 7 λεπτά). Αυτό μπορεί να διαρκέσει περίπου 12 με 14 ώρες. Σταδιακά οι συστολές της μήτρας γίνονται ολοένα και συχνότερες και περισσότερο έντονες, ενώ αυτό έχει αποτέλεσμα την ταχύτερη διαστολή του τραχήλου. Τελικά το 1ο στάδιο του Φυσιολογικού Τοκετού ολοκληρώνεται με την πλήρη διαστολή του τραχήλου της μήτρας και τη σταδιακή μετάβαση στο 2ο στάδιο που περιλαμβάνει την κάθοδο του εμβρύου.

### Κάθοδος του εμβρύου
Το έμβρυο σε κάθε συστολή της μήτρας κατεβαίνει ολοένα και περισσότερο δια μέσω του τραχήλου της μήτρας. Η κάθοδος του εμβρύου μέσα στον κόλπο προκαλεί στην έγκυο έντονο αίσθημα εξώθησης. Η γυναίκα σε κάθε συστολή της μήτρας, δηλαδή σε κάθε πόνο (που τώρα εμφανίζεται κάθε 1 με 2 λεπτά) παρουσιάζει έντονη επιθυμία να σφιχτεί και να γεννήσει τελικά το έμβρυο. Το κεφαλάκι του εμβρύου καταλήγει τελικά στο άνοιγμα των χειλέων του αιδοίου. Με 1-2 εξωθήσεις της μητέρας κάτω από τις οδηγίες του ιατρού ή της μαίας βγαίνει αρχικά το κεφάλι. Σε αυτήν την φάση του Φυσιολογικού Τοκετού μπορεί να χρειαστεί να πραγματοποιηθεί από τον ιατρό ή τη μαία περινεοτομή, κόβεται δηλαδή το δέρμα και οι υποκείμενοι ιστοί στο κατώτερο μέρος των χειλέων του αιδοίου. Στη συνέχεια θα γεννηθούν οι ώμοι του εμβρύου και τελικά όλο το νεογνό. Ο ιατρός ή η μαία θα απολινώσει και θα κόψει τον ομφάλιο λώρο και το νεογνό θα τοποθετηθεί σε ειδικό χώρο για την φροντίδα του.

### Έξοδος του πλακούντα
Λίγο μετά τον Φυσιολογικό Τοκετό του νεογνού η μήτρα πραγματοποιεί νέες συστολές, με αποτέλεσμα την έξοδο του πλακούντα και των διαφόρων υμένων που περιβάλλουν το έμβρυο όταν αυτό βρίσκεται μέσα στη μήτρα. Όταν ολοκληρωθεί ο τοκετός, ο μαιευτήρας ή η μαία ελέγχει την μήτρα και  αποκαθιστά με ράμματα τυχόν βλάβες και ρήξεις που υπάρχουν στον τράχηλο της μήτρας, τον κόλπο και το περίνεο της γυναίκας.
Αβρόρα (καταδρομικό)

right|thumb|300px|Το καταδρομικό "Aurora" στην Αγία Πετρούπολη
Το **καταδρομικό Αβρόρα** (, «αυγή») είναι παροπλισμένο παλιό πολεμικό πλοίο του ρωσικού στόλου της Βαλτικής, που βρίσκεται σήμερα στην Αγία Πετρούπολη, αγκυροβολημένο στον ποταμό Νέβα (Neva), απέναντι από το νεομπαρόκ κτήριο της Ναυτικής Ακαδημίας Ναχίμοφ. Κατασκευάστηκε το 1900 και έδρασε κατά τις επιχειρήσεις στον Ειρηνικό Ωκεανό σε ναυμαχίες με τον ιαπωνικό στόλο (1905) κατά τη διάρκεια του Ρωσο-Ιαπωνικού Πολέμου. 

Τη νύχτα της 25ης Οκτωβρίου του 1917, το πλήρωμα του "Aurora" έριξε ένα κανονιοβολισμό από το μπροστινό κανόνι του, δίνοντας το σήμα για την επιδρομή στα Χειμερινά Ανάκτορα του Πετρογκράντ (όπως λεγόταν τότε η Αγία Πετρούπολη) και σηματοδοτώντας έτσι την έναρξη της Οκτωβριανής Επανάστασης στη Ρωσία. 

Η Κόκκινη Φρουρά, που είχε εκπαιδεύσει ο Λέον Τρότσκι στο Ινστιτούτο Σμόλνι (ρωσ. Σμόλνι Ίνστιτουτ), εισέβαλε στα Χειμερινά Ανάκτορα. Οι Κοζάκοι με τους ευέλπιδες που υπερασπίζονταν το ανάκτορο δεν μπόρεσαν να αντιμετωπίσουν τους επαναστάτες. Η κατάληψη των Χειμερινών Ανακτόρων και η δολοφονία αργότερα του τσάρου Νικολάου Β' και ολόκληρης της οικογένειάς του (1918) σηματοδότησε την κατάληψη της εξουσίας από τους κομμουνιστές ηγέτες Λένιν και Τρότσκι και το κόμμα των μπολσεβίκων. 

Κατά την πολιορκία του Λένινγκραντ στη διάρκεια του Β' Παγκοσμίου Πολέμου, οι Ρώσοι βύθισαν το "Aurora" για να μην πέσει στα χέρια των Γερμανών. Ανασύρθηκε το 1944 και από το 1956, αναπαλαιωμένο, λειτουργεί πλέον ως επισκέψιμο μουσείο και σύμβολο της κομμουνιστικής Επανάστασης. Μπορεί να δει κανείς το φημισμένο κανόνι του, τα διαμερίσματα του πληρώματος, καθώς και μια έκθεση για την ιστορία του πλοίου. 

## Πηγές

* Claudia Sugliano: "Saint Petersburg", White Star Publishers, Vercelli - Italy, 2002.
* "ΑΓΙΑ ΠΕΤΡΟΥΠΟΛΗ" (Οδηγοί του Κόσμου), Εκδόσεις: ΚΑΘΗΜΕΡΙΝΗ/DORLING KINDERSLEY,  Ελληνική 'Εκδοση, Αθήνα, 1998.
* "Russia & Belarus" (St Petersburg), Lonely Planet Publications Pty Ltd, 2003. Προσαρμογή για την ελληνική γλώσσα, Εκδόσεις Οξύ Α.Ε., Αθήνα, 2003.

Κατηγορία:Σοβιετικά καταδρομικά
Κατηγορία:Ανταρσίες
Κατηγορία:Ρωσικά πολεμικά πλοία
Κατηγορία:Ρωσική Επανάσταση
Κατηγορία:Ρωσική Αυτοκρατορία
Πάουλ Νόιμαν

Ο **Πάουλ Νόιμαν** (*Paul Neumann*, Βιέννη, 13 Ιουνίου 1875 -  9 Φεβρουαρίου 1932) ήταν Αυστριακός αθλητής της κολύμβησης και Ολυμπιονίκης.

Γεννήθηκε στην Βιέννη και ο πατέρας ήταν γνωστός γιατρός. Ασχολήθηκε από μικρή ηλικία με την κολύμβηση. Το 1894 νίκησε για πρώτη φορά στο αυστριακό πρωτάθλημα κολύμβησης στα 500 μέτρα ελευθέρας. Το 1896 πήρε μέρος στους Α' Ολυμπιακούς αγώνες της Αθήνας όπου ήταν χρυσός ολυμπιονίκης στα 500 ελευθέρας με δεύτερο τον Πεπανό, με χρόνο 8.12.6" .

Αμέσως μετά τους Ολυμπιακούς αγώνες μετανάστευσε στις ΗΠΑ για να σπουδάσει στην Γερμανική ιατρική ακαδημία του Σικάγου. Ταυτόχρονα συνέχισε να ασχολείται με την κολύμβηση ως αθλητής συλλόγου του Σικάγου και το 1897 έκανε παγκόσμιο ρεκόρ στα 2, 3 και 5 μίλια ελευθέρας κολύμβησης. Την ίδια χρονιά κέρδισε πρώτες νίκες στο αμερικανικό αλλά και στο καναδικό πρωτάθλημα κολύμβησης. Το 1897 πήρε μετεγγραφή στο Πανεπιστήμιο της Πενσυλβάνια όπου έπαιξε και πόλο στην ομάδα του πανεπιστημίου. Πήρε το πτυχίο του στην ιατρική κι έκανε και διδακτορικό στη φιλοσοφία. Το 1898 ήταν πρώτος στις 880 γιάρδες ελευθέρας κολύμβησης στο καναδικό πρωτάθλημα και αναδείχθηκε πρωταθλητής στο αμερικανικό πανεπιστημιακό πρωτάθλημα στα 400 μ. ελευθέρας στις 880 γιάρδες ελευθέρας και στο ένα μίλι.

Το 1986 έγινε μέλος της Διεθνούς Αίθουσας της Δόξας της Κολύμβησης (International Swimming Hall of Fame) ως πρωτοπόρος κολυμβητής.

## Παραπομπές

* Προφίλ του αθλητή και βιογραφικά στοιχεία 

Κατηγορία:Αυστριακοί Ολυμπιονίκες
Κατηγορία:Αυστριακοί αθλητές της κολύμβησης
Κατηγορία:Κολυμβητές στους Θερινούς Ολυμπιακούς Αγώνες 1896
Α1 Κατηγορία υδατοσφαίρισης ανδρών 2006-2007

Η **[[Ελληνικό πρωτάθλημα υδατοσφαίρισης ανδρών|Α1 Κατηγορία υδατοσφαίρισης ανδρών]] 2006–07** ξεκίνησε στις 8 Νοεμβρίου 2006 και ολοκληρώθηκε στις 16 Ιουνίου 2007 με την διεξαγωγή του τελευταίου τελικού. Πρωταθλήτρια ομάδα αναδείχθηκε ο Ολυμπιακός για 22η φορά στην ιστορία του.

## Κανονική περίοδος
### Βαθμολογία

**Β**= Βαθμοί, **Α**= Αγώνες, **Ν**= Νίκες, **Ι**= Ισοπαλίες, **Η**= Ήττες, **ΓΥ**= Γκολ υπέρ, **ΓΚ**= Γκολ κατά, **ΔΤ**= Διαφορά τερμάτων

### Πίνακας αποτελεσμάτων

## Πλέι οφ
### Α' Φάση

### Ημιτελικοί

### Θέσεις 5–6

### Θέσεις 3–4

### Τελικοί

#### Σκόρερ τελικών

## Τελική κατάταξη

## Παραπομπές


## Εξωτερικοί σύνδεσμοι
*Το πρωτάθλημα στο sport.gr
*Η Α1 Ανδρών 2006–07 στο water-polo.gr



2006 2007
Κατηγορία:Υδατοσφαίριση το 2006
Κατηγορία:Υδατοσφαίριση το 2007
ΕΕΚ

Το **ΕΕΚ** μπορεί να αναφέρεται σε οποιοδήποτε από τα παρακάτω.

*Έλεγχος Εναέριας Κυκλοφορίας
*Εθνικόν Ενωτικόν Κόμμα
*Ενωμένο Εθνικό Κίνημα (Γεωργία)
*Ενωμένο Εθνικό Κόμμα (Σρι Λάνκα)
*Εργατικό Επαναστατικό Κόμμα